Република Србија

Аутономна Покрајина Војводина

Фонд за пружање помоћи избеглим,

прогнаним и расељеним лицима

Управни одбор

Дана: 18.03.2016.године

ЈН МВ 01/16

 На основу члана 19. Статута Фонда за пружање помоћи избеглим, прогнаним и расељеним лицима, члана 81. Закона о јавним набавкама („Службени гласник РС“ бр. 116/2008), члана 12. Правилника о поступку јавне набавке мале вредности и Извештаја о стручној оцени понуда ЈН МВ 01/16 Управни одбор Фонда за пружање помоћи избеглим, прогнаним и расељеним лицима на седници одржаној дана 18. 03. 2016. године, донео је следећу

**ОДЛУКУ О ИЗБОРУ НАЈПОВОЉНИЈЕ ПОНУДЕ**

**Бира се као најповољнија понуда понуђача „Прима НС“ ЈН МВ 01/16-1, за јавну набавку мале вредности за набавку услуга рачуноводства, ревизије и вођења књига.**

**Одлуку доставити свим понуђачима у року од три дана од дана доношења исте.**

**О б р а з л о ж е њ е**

 **1. Назив и адреса наручиоца:** Фонд за пружање помоћи избеглим, прогнаним и расељеним лицима, Ул. Булевар Михајла Пупина број 25, Нови Сад.

Наручилац је дана 03.03.2016. године донео Одлуку о покретању поступка јавне набавке мале вредности за набавку услуга рачуноводства, ревизије и вођења књига бр. ЈН МВ 01/16.

На основу Позива за подношење понуда Наручилац је прибавио једну понуду:

|  |  |  |  |  |
| --- | --- | --- | --- | --- |
| Ред.Број | Број под којим је понуда заведена | Назив или шифра понуђача | ДатумПријема | Час |
| 1 | ЈН МВ 01/16-1 | Агенција „Прима НС“, Булевар Ослобођења 11, Нови Сад | 14.03.2016. | 09:30 |

Неблаговремених понуда није било.

Неприхватљивих понуда није било.

Критеријум за доделу уговора је најнижа понуђена цена.

Комисија за јавну набавку мале вредности ЈН МВ 01/16, Управном одбору Фонда је доставила Извештај о стручној оцени понуда ЈН МВ 01/16 у којем је као јединог понуђача одредила агенцију „Прима НС“ из Новог Сада, и предложила да Управни одбор са предложеним понуђачем чија је понуда, мада једина, исправна, благовремена и прихватљива, закључи Уговор о јавној набавци мале вредности за набавку добара бр. ЈН МВ 01/16, по истеку законског рока за подношење захтева за заштиту права.

 Управни одбор је прихватио предлог Комисије за јавну набавку мале вредности ЈН МВ 01/16 да се са понуђачем, агенцијом „Прима НС“ из Новог Сада као најповољнијим, закључи Уговор о јавној набавци набавци мале вредности за набавку добара бр. ЈН МВ 01/16 у висини од 916.000,00 динара без ПДВ-а (1.099.200,00 динара са ПДВ-ом), по истеку законских рокова за наведену јавну набавку,а све у складу са Законом о јавним набавкама.

**ПОУКА О ПРАВНОМ ЛЕКУ:**

 Против ове одлуке понуђач може поднети Наручиоцу захтев за заштиту права у року од осам дана од дана пријема исте.

ПРЕДСЕДНИЦА УПРАВНОГ ОДБОРА ФОНДА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Нада Остојић Агбаба